

**ŠILALĖS RAJONO SAVIVALDYBĖS ADMINISTRACIJOS**

**DIREKTORIUS**

**ĮSAKYMAS**

**DĖL ŽEMĖS SKLYPO FORMAVIMO IR PERTVARKYMO PROJEKTO TVIRTINIMO**

2017 m. kovo 16 d. Nr. DĮV - 318

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2, 15 punktais, Lietuvos Respublikos teritorijų planavimo įstatymo 20 straipsnio 6 dalies 6 punktu, Žemės sklypų formavimo ir pertvarkymo projektų rengimo ir įgyvendinimo taisyklių, patvirtintų Lietuvos Respublikos žemės ūkio ministro ir Lietuvos Respublikos aplinkos ministro 2004 m. spalio 4 d. įsakymu Nr.3D-452/D1-513 „Dėl Žemės sklypų formavimo ir pertvarkymo projektų rengimo ir įgyvendinimo taisyklių patvirtinimo“, 68 punktu, Nacionalinės žemės tarnybos prie Žemės ūkio ministerijos 2017 m. kovo 14 d. Žemėtvarkos planavimo dokumento patikrinimo aktu Nr. FPA - 371 - (8.22.):

1. T v i r t i n u parengtą žemės sklypo formavimo ir pertvarkymo projektą, kurio:

1.1. planavimo organizatorius – Šilalės rajono savivaldybės administracijos direktorius;

1.2. planavimo iniciatorė – Šilalės rajono savivaldybės administracija;

1.3. projekto pavadinimas – žemės sklypo formavimo ir pertvarkymo projektas;

1.4. pertvarkoma teritorija – Šilalės r. sav., Kvėdarnos m., Taikos g. 15;

1.5. planavimo tikslas – suformuoti naują valstybinės žemės sklypą, apie 0,1638 ha ploto;

1.6. pagal projektą suformuotam žemės sklypui nustatyta pagrindinė žemės naudojimo paskirtis – kita, žemės sklypo naudojimo būdas – komercinės paskirties objektų teritorijos;

1.7. žemės sklypo formavimo ir pertvarkymo projekto rengėja – Diana Dimavičienė, kvalifikacinio pažymėjimo Nr.26491 – ZSFP.

2. N u s t a t a u:

2.1. suformuoto žemės sklypo sprendiniuose nurodytas specialiąsias žemės ir miško naudojimo sąlygas ir servitutus;

2.2. patvirtintas žemės sklypo formavimo ir pertvarkymo projektas įsigalioja jo paskelbimo Šilalės rajono savivaldybės interneto svetainėje [www.silale.lt](http://www.silale.lt) dieną.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Direktorius Raimundas Vaitiekus

SUDERINTA SUDERINTA SUDERINTA

Teisės ir viešosios tvarkos skyriaus Teisės ir viešosios tvarkos skyriaus Investicijų ir statybos skyriaus

kalbos tvarkytoja vyr. specialistė vedėjas

Aldona Špečkauskienė Regina Kvederienė Faustas Sragauskas

2017-03-15 2017-03-15 2017-03-15

Parengė

Investicijų ir statybos skyriaus vyr. specialistė

Aida Budrikienė

2017-03-15